ประกาศคณะกรรมการจัดรูปที่ดินเพื่อพัฒนาพื้นที่ประกาศคณะกรรมการจัดรูปที่ดินเพื่อพัฒนาพื้นที่เรื่องหลักเกณฑ์เกี่ยวกับการรับเงิน การใช้จ่าย การเก็บรักษาและการหาประโยชน์เงินกองทุนจัดรูปที่ดินเพื่อพัฒนาพื้นที่พ.ศ. ๒๕๕๐[๑] อาศัยอำนาจตามความในมาตรา๖ (๑๐) แห่งพระราชบัญญัติจัดรูปที่ดินเพื่อพัฒนาพื้นที่ พ.ศ. ๒๕๔๗คณะกรรมการจัดรูปที่ดินเพื่อพัฒนาพื้นที่ จึงกำหนดหลักเกณฑ์เกี่ยวกับการรับเงินการใช้จ่าย การเก็บรักษา และการหาประโยชน์เงินกองทุนจัดรูปที่ดินเพื่อพัฒนาพื้นที่ไว้ดังนี้ข้อ ๑ในประกาศนี้สำนักงาน หมายความว่าสำนักงานกองทุนจัดรูปที่ดินเพื่อพัฒนาพื้นที่คณะกรรมการบริหารกองทุน หมายความว่าคณะกรรมการบริหารกองทุนจัดรูปที่ดินเพื่อพัฒนาพื้นที่ประธานคณะกรรมการบริหารกองทุน หมายความว่าประธานคณะกรรมการบริหารกองทุนจัดรูปที่ดินเพื่อพัฒนาพื้นที่ลูกจ้าง หมายความว่าลูกจ้างประจำหรือลูกจ้างชั่วคราวของสำนักงานกองทุนจัดรูปที่ดินเพื่อพัฒนาพื้นที่ที่จ้างจากเงินกองทุนจัดรูปที่ดินเพื่อพัฒนาพื้นที่ผู้อำนวยการ หมายความว่าผู้อำนวยการสำนักงานกองทุนจัดรูปที่ดินเพื่อพัฒนาพื้นที่หัวหน้าฝ่ายบัญชีและการเงิน หมายความว่าหัวหน้าฝ่ายบัญชีและการเงินของสำนักงานกองทุนจัดรูปที่ดินเพื่อพัฒนาพื้นที่ผู้ตรวจสอบภายใน หมายความว่าผู้ตรวจสอบภายในของสำนักงานกองทุนจัดรูปที่ดินเพื่อพัฒนาพื้นที่หลักฐานการจ่าย หมายความว่าหลักฐานซึ่งแสดงว่าได้มีการจ่ายเงินแก่เจ้าหนี้ หรือผู้รับเงินหรือทรัพย์สินอื่นตามข้อผูกพันแล้วงบประมาณ หมายความว่าประมาณการรายจ่ายประจำปีของสำนักงานกองทุนจัดรูปที่ดินเพื่อพัฒนาพื้นที่ปีงบประมาณ หมายความว่า ระยะเวลาตั้งแต่วันที่ ๑ตุลาคมของปีหนึ่ง ไปจนถึงวันที่ ๓๐ กันยายนของปีถัดไปหนี้ หมายความว่าข้อผูกพันที่ต้องจ่ายเป็นเงินหรือทรัพย์สินอื่น ไม่ว่าจะเป็นข้อผูกพันอันเกิดจากการซื้อหรือการจ่าย หรือจากการอื่นใด ที่สำนักงานต้องจ่ายให้แก่บุคคลทั่วไปค่ารับรอง หมายความว่า ค่าเลี้ยงรับรอง ค่าของขวัญและค่าเช่าที่พักค่าเลี้ยงรับรอง หมายความว่า ค่าอาหารค่าเครื่องดื่ม (ที่มีแอลกอฮอล์และไม่มีแอลกอฮอล์) ค่าเครื่องใช้ ค่าเช่าและค่าตกแต่งสถานที่ในการเลี้ยงรับรอง และให้หมายความรวมถึงค่าบริการด้วยข้อ ๒ให้ประธานคณะกรรมการบริหารกองทุนรักษาการตามประกาศนี้ และในกรณีที่มีปัญหาเกี่ยวกับการปฏิบัติตามประกาศนี้ให้คณะกรรมการบริหารกองทุนเป็นผู้วินิจฉัยชี้ขาดหมวด ๑ข้อความทั่วไป ข้อ ๓ งบประมาณที่จะนำมาใช้จ่ายตามประกาศนี้ได้แก่ เงินและทรัพย์สินอื่นที่กองทุนได้รับมาตามความในมาตรา ๗๕แห่งพระราชบัญญัติจัดรูปที่ดินเพื่อพัฒนาพื้นที่ พ.ศ. ๒๕๔๗โดยมีวัตถุประสงค์ในการใช้จ่ายตามมาตรา ๗๗ และมาตรา ๗๙ แห่งพระราชบัญญัติดังกล่าวข้อ ๔ในกรณีที่พระราชบัญญัติจัดรูปที่ดินเพื่อพัฒนาพื้นที่ พ.ศ. ๒๕๔๗และประกาศนี้มิได้กำหนดหลักเกณฑ์วิธีปฏิบัติ เกี่ยวกับการดำเนินการใดไว้ให้นำระเบียบและวิธีปฏิบัติของทางราชการมาใช้บังคับโดยอนุโลมหมวด ๒การรับเงิน ส่วนที่ ๑ใบเสร็จรับเงิน ข้อ ๕ให้จัดทำทะเบียนคุมใบเสร็จรับเงินตามแบบที่สำนักงานกำหนดขึ้นเพื่อใช้ในการตรวจสอบข้อ ๖ใบเสร็จรับเงินให้มีรายละเอียดตามแบบที่ทางราชการกำหนดโดยอนุโลมข้อ ๗ใบเสร็จรับเงินเล่มใดใช้สำหรับรับเงินในปีงบประมาณใด ให้ใช้รับเงินภายในปีงบประมาณนั้นเท่านั้นใบเสร็จรับเงินที่ไม่ได้ใช้ให้คงติดไว้กับเล่ม และประทับตราเลิกใช้เพื่อให้เป็นที่สังเกตมิให้นำมาใช้อีกต่อไปพร้อมทั้งรายงานให้หัวหน้าฝ่ายบัญชีและการเงินทราบและจัดเก็บใบเสร็จรับเงินที่ไม่ได้ใช้ให้เรียบร้อยโดยเร็วข้อ ๘ใบเสร็จรับเงินต้องไม่มีรอยขูด ลบหรือแก้ไขเพิ่มเติมจำนวนเงินหรือชื่อผู้ชำระเงินหากมีการแก้ไขให้ผู้รับเงินลงลายมือชื่อกำกับการขีดฆ่านั้นไว้ด้วยทุกแห่งหรือขีดฆ่าการเลิกใช้ใบเสร็จรับเงินทั้งฉบับและลงลายมือชื่อกำกับการขีดฆ่าแล้วออกฉบับใหม่ใช้แทนใบเสร็จรับเงินที่ขีดฆ่าเลิกใช้นั้นให้ติดไว้กับสำเนาใบเสร็จรับเงินในเล่มข้อ ๙ให้ฝ่ายบัญชีและการเงินเก็บรักษาสำเนาใบเสร็จรับเงินเพื่อประโยชน์ในการตรวจสอบส่วนที่ ๒การรับเงิน ข้อ ๑๐ให้ออกใบเสร็จรับเงินแก่ผู้ชำระเงินทันทีที่ได้รับเงินข้อ ๑๑ให้ใช้ใบเสร็จรับเงินเล่มเดียวกันรับเงินทุกประเภท และใช้ต่อเนื่องตามลำดับจนหมดเล่มจึงใช้เล่มใหม่ได้ข้อ ๑๒ให้บันทึกรายการเงินที่ได้รับในบัญชีเงินสด หรือบัญชีเงินฝากธนาคารแล้วแต่กรณี ภายในวันที่รับเงินนั้น โดยแสดงรายละเอียดเล่มที่ เลขที่ของใบเสร็จรับเงินและจำนวนเงินด้วยข้อ ๑๓ให้นำเงินที่ได้รับไว้ในแต่ละวันไปฝากธนาคารก่อนเวลาที่ธนาคารปิดทำการในวันนั้นหรืออย่างช้าภายในวันทำการถัดไปข้อ ๑๔ให้มีการสรุปรายการรับและจ่ายเงินเสนอผู้อำนวยการเพื่อทราบอย่างน้อยสัปดาห์ละครั้งข้อ ๑๕ให้จัดให้มีการตรวจสอบจำนวนเงินที่เจ้าหน้าที่ได้รับไว้กับหลักฐานและรายการที่บันทึกไว้ในบัญชีเงินสดหรือบัญชีเงินฝากธนาคารว่าถูกต้องครบถ้วนหรือไม่ หากตรวจสอบแล้วปรากฏว่าถูกต้องให้ผู้ตรวจสอบแสดงยอดเงินรับทั้งสิ้น ตามใบเสร็จรับเงินทุกฉบับที่ได้รับในวันนั้นไว้ในสำเนาใบเสร็จรับเงินฉบับสุดท้ายและลงลายมือชื่อกำกับไว้ด้วยหมวด ๓การใช้จ่ายเงิน ส่วนที่ ๑หลักฐานการจ่าย ข้อ ๑๖การจ่ายเงินให้แก่เจ้าหนี้หรือผู้มีสิทธิรับเงินทุกรายการจะต้องมีใบเสร็จรับเงินเป็นหลักฐานการจ่ายไว้ เพื่อประโยชน์ในการตรวจสอบข้อ ๑๗ใบเสร็จรับเงินซึ่งผู้รับเงินออกให้ ต้องมีรายการดังต่อไปนี้(๑)ชื่อ สถานที่อยู่ หรือที่ทำการของผู้รับเงิน(๒)วัน เดือน ปี ที่รับเงิน(๓)รายการรับเงิน โดยระบุว่าเป็นค่าอะไร(๔)จำนวนเงินทั้งตัวเลขและตัวอักษร(๕)เลขทะเบียนการค้าของผู้รับเงิน (ถ้ามี)(๖)เลขประจำตัวผู้เสียภาษีหรือเลขประจำตัวประชาชนของผู้รับเงิน(๗)ลายมือชื่อของผู้รับเงินข้อ ๑๘ในกรณีที่ผู้รับเงินไม่สามารถออกใบเสร็จรับเงินให้กองทุนได้ให้ใช้เอกสารหลักฐานประกอบการจ่ายเงินตามแบบ จร. ๘ ที่กำหนดไว้ท้ายประกาศนี้ข้อ ๑๙การจ่ายเงินให้แก่ผู้มีสิทธิรับเงินนั้นผู้มีสิทธิรับเงินจะทำหนังสือมอบอำนาจให้ผู้อื่นมารับเงินแทนก็ได้ข้อ ๒๐การจ่ายเงินต่อไปนี้ให้ผู้จ่ายทำหลักฐานการจ่ายเงินไว้เพื่อการตรวจสอบโดยไม่ต้องทำบันทึกชี้แจงเหตุผล(๑)การจ่ายเงินรายหนึ่ง ๆ เป็นจำนวนไม่ถึงยี่สิบบาท(๒)การจ่ายเงินเป็นค่าโดยสารรถ หรือเรือนั่งรับจ้าง(๓)การจ่ายเงินเป็นค่าโดยสารรถไฟ รถไฟฟ้า รถยนต์โดยสารประจำทางเรือยนต์โดยสารประจำทาง หรือค่าผ่านทางข้อ ๒๑ในกรณีที่ใบสำคัญคู่จ่ายสูญหาย ให้ปฏิบัติดังนี้(๑) ถ้าใบสำคัญคู่จ่ายเป็นใบเสร็จรับเงินสูญหายให้ใช้สำเนาใบเสร็จรับเงินซึ่งผู้รับเงินรับรองแทนได้(๒)ถ้าใบสำคัญคู่จ่ายเป็นใบเสร็จรับเงินสูญหาย และไม่อาจขอสำเนาใบเสร็จรับเงินตาม (๑)ได้ ให้ผู้จ่ายเงินทำหลักฐานการจ่ายเงินโดยชี้แจงเหตุผลพฤติการณ์ที่ใบสำคัญคู่จ่ายสูญหายและไม่อาจขอสำเนาใบเสร็จรับเงินนั้นได้พร้อมทั้งคำรับรองว่ายังไม่เคยนำใบสำคัญคู่จ่ายมาเบิกจ่ายและถ้าหากค้นพบภายหลังก็จะไม่นำมาเบิกจ่ายอีกโดยเสนอผู้อำนวยการเพื่อพิจารณาอนุมัติเมื่ออนุมัติแล้วให้ใช้ใบรับรองนั้นเป็นใบสำคัญคู่จ่ายได้(๓)ในกรณีใบสำคัญคู่จ่ายที่ไม่ใช่ใบเสร็จรับเงินสูญหาย ให้ผู้จ่ายเงินดำเนินการตาม(๒) โดยอนุโลมกรณีตาม(๒) หรือ (๓) เป็นกรณีที่ผู้อำนวยการเป็นผู้จ่ายให้เสนอคณะกรรมการบริหารกองทุนเป็นผู้อนุมัติข้อ ๒๒หลักฐานการจ่ายต้องพิมพ์หรือเขียนด้วยหมึกการแก้ไขหลักฐานการจ่ายให้ใช้วิธีขีดฆ่า แล้วพิมพ์หรือเขียนใหม่แล้วให้ผู้รับเงินลงลายมือชื่อกำกับไว้ทุกแห่งข้อ ๒๓ให้ฝ่ายบัญชีและการเงินเก็บหลักฐานการจ่ายไว้เพื่อประโยชน์ในการตรวจสอบและลงบันทึกรายการในบัญชีส่วนที่ ๒การจ่ายเงิน ข้อ ๒๔การจ่ายเงินให้จ่ายได้ตามที่มีกฎหมาย ระเบียบและข้อบังคับหรือมติคณะกรรมการ หรือมติคณะกรรมการบริหารกองทุน หรือผู้อำนวยการอนุมัติให้จ่ายแล้วแต่กรณีข้อ ๒๕ในกรณีจำเป็นที่จะต้องจ่าย หรือก่อหนี้ผูกพันเกินกว่างบประมาณหรือนอกเหนือไปจากการใช้จ่ายที่ขอตั้งไว้ในงบประมาณให้ผู้อำนวยการเสนอร่างงบประมาณรายจ่ายเพิ่มเติมต่อคณะกรรมการบริหารกองทุนพิจารณาอนุมัติได้ข้อ ๒๖การจ่ายเงินต้องมีหลักฐานการจ่ายให้ตรวจสอบได้ เว้นแต่เป็นกรณีตามข้อ ๓๓ข้อ ๒๗การจ่ายเงินให้แก่ผู้รับทุกรายการจะต้องมีการบันทึกรายการที่จ่ายเงินนั้นไว้ในบัญชีเงินสดหรือบัญชีเงินฝากธนาคารในวันที่จ่าย แล้วแต่กรณีข้อ ๒๘ห้ามเรียกใบสำคัญคู่จ่ายหรือให้ผู้รับเงินลงลายมือชื่อรับเงินในหลักฐานการจ่ายเงินโดยที่ยังมิได้ทำการจ่ายเงินให้แก่เจ้าหนี้หรือผู้มีสิทธิรับเงินข้อ ๒๙เมื่อสิ้นระยะเวลารับและจ่ายเงินในวันหนึ่ง ๆ ให้จัดให้มีการตรวจสอบรายการรับและจ่ายเงินที่บันทึกรายการไว้ในบัญชีเงินสดหรือบัญชีเงินฝากธนาคารกับหลักฐานการจ่ายเงินในวันนั้น หากปรากฏว่าถูกต้อง ให้หัวหน้าฝ่ายบัญชีและการเงินหรือผู้ที่ได้รับมอบหมายจากหัวหน้าฝ่ายบัญชีและการเงินลงลายมือชื่อกำกับยอดเงินคงเหลือไว้ในบัญชีนั้นด้วยส่วนที่ ๓การเขียนเช็คหรือการพิมพ์เช็คสั่งจ่าย ข้อ ๓๐ การเขียนหรือการพิมพ์เช็คสั่งจ่ายให้ปฏิบัติดังนี้(๑)การจ่ายเงินที่มีจำนวนตั้งแต่ห้าพันบาทขึ้นไป ให้ออกเช็คสั่งจ่ายในนามเจ้าหนี้ หรือผู้มีสิทธิรับเงิน และขีดฆ่าคำว่า หรือตามคำสั่ง หรือ หรือผู้ถือ ออก และจะขีดคร่อมหรือไม่ก็ได้เว้นแต่เป็นการจ่ายเงินเดือน หรือค่าจ้างจะจ่ายเป็นเงินสดก็ได้(๒) การจ่ายเงินซึ่งมีจำนวนต่ำกว่าห้าพันบาทให้ออกเช็คสั่งจ่ายในนามเจ้าหนี้หรือผู้มีสิทธิรับเงิน และจะไม่ขีดฆ่าคำว่า หรือตามคำสั่ง หรือ หรือผู้ถือ ออกก็ได้โดยให้อยู่ในดุลพินิจของผู้สั่งจ่ายข้อ ๓๑การเขียนหรือการพิมพ์จำนวนเงินในเช็คที่เป็นตัวอักษรให้เขียนหรือพิมพ์ให้ชิดคำว่า บาท หรือขีดเส้นหน้าจำนวนเงินอย่าให้มีช่องว่างที่จะเขียนหรือพิมพ์จำนวนเงินเพิ่มเติมได้ข้อ ๓๒ในการสั่งจ่ายเงินจากธนาคาร ให้ปฏิบัติดังนี้(๑)วงเงินไม่เกินหนึ่งแสนบาทให้ผู้อำนวยการหรือผู้ที่ผู้อำนวยการมอบหมายซึ่งมีตำแหน่งไม่ต่ำกว่าหัวหน้าฝ่ายกับหัวหน้าฝ่ายบัญชีและการเงินร่วมกันลงลายมือชื่อสั่งจ่าย(๒)วงเงินเกินหนึ่งแสนบาทให้ประธานคณะกรรมการบริหารกองทุนหรือกรรมการบริหารกองทุนซึ่งประธานมอบหมายกับผู้อำนวยการหรือผู้ที่ผู้อำนวยการมอบหมายซึ่งมีตำแหน่งไม่ต่ำกว่าหัวหน้าฝ่ายหรือหัวหน้าฝ่ายบัญชีและการเงินร่วมกันลงลายมือชื่อสั่งจ่ายส่วนที่ ๔เงินยืมทดรอง ข้อ ๓๓การยืมเงินทดรอง จะยืมได้ในกรณีที่จำเป็นเพื่อนำไปใช้ในกิจการของสำนักงานตามประเภทค่าใช้จ่าย ดังนี้(๑)ค่าจ้างทำงาน(๒)ค่าซื้อวัสดุ - ครุภัณฑ์(๓)ค่าซ่อมแซมวัสดุ - ครุภัณฑ์(๔)ค่าใช้จ่ายในการเดินทาง(๕)ค่าใช้จ่ายอื่น ๆ ที่ยังไม่ถึงกำหนดเวลาจ่ายและค่าใช้จ่ายที่มีความจำเป็นต้องจ่ายโดยเร็วเพื่อประโยชน์ของสำนักงานข้อ ๓๔ผู้ยืมเงินทดรองตามข้อ ๓๓ ต้องเป็นลูกจ้างของสำนักงานข้อ ๓๕การยืมเงินทดรอง ให้ผู้ยืมแสดงวัตถุประสงค์และรายการโดยประมาณที่จะนำเงินทดรองไปจ่าย เสนอให้ฝ่ายบัญชีและการเงินตรวจสอบและเสนอผู้อำนวยการอนุมัติใบยืมตามแบบ จร. ๗ ที่กำหนดท้ายประกาศนี้ข้อ ๓๖เมื่อผู้ยืมเงินทดรองได้รับเงินแล้วให้ลงลายมือชื่อรับเงินในเอกสารและให้ฝ่ายบัญชีและการเงินเก็บรักษาไว้ข้อ ๓๗ให้ฝ่ายบัญชีและการเงินเก็บรักษาเอกสารใบยืมไว้ในที่ปลอดภัยอย่าให้สูญหายได้และเมื่อผู้ยืมได้ทำการหักล้างเงินยืมเสร็จสิ้นแล้วให้เก็บเอกสารนั้นไว้เป็นเอกสารประกอบการตรวจสอบต่อไปข้อ ๓๘ห้ามนำเงินยืมทดรองไปใช้ในกิจการอื่นนอกเหนือจากวัตถุประสงค์ที่ระบุไว้ในใบยืมข้อ ๓๙ห้ามจ่ายเงินยืมทดรองให้แก่ผู้ยืมที่ยังค้างการส่งคืนเงินยืมทดรองหรือใบสำคัญคู่จ่ายและเงินเหลือจ่าย (ถ้ามี) เพื่อหักล้างใบยืมตามข้อ ๔๐เว้นแต่จะได้รับอนุมัติจากผู้อำนวยการเป็นกรณีพิเศษเฉพาะรายข้อ ๔๐ให้ผู้ยืมเงินทดรองส่งใบสำคัญคู่จ่าย พร้อมทั้งเงินเหลือจ่าย (ถ้ามี)ต่อฝ่ายบัญชีและการเงินเพื่อหักล้างสัญญาการยืมเงินทดรองภายในกำหนดเวลา ดังนี้(๑)ประเภทค่าใช้จ่ายตามข้อ ๓๓ (๑) (๒) (๓) หรือ (๕)ภายในเจ็ดวันทำการนับแต่วันที่ได้มีการจ่ายเงินตามวัตถุประสงค์ในการยืมเงินทดรองไปแล้วในกรณีที่ผู้ยืมเงินทดรองทราบว่าหมดความจำเป็นที่จะต้องจ่ายเงินตามวัตถุประสงค์ในเอกสารใบยืมให้นำเงินที่เหลือส่งคืนทันที(๒)ประเภทค่าใช้จ่ายตามข้อ ๓๓ (๔)ก.การเดินทางภายในประเทศ ให้ทำการหักล้างเงินยืมภายในสิบห้าวันทำการนับแต่วันกลับถึงสำนักงาน เว้นแต่ในกรณีที่รับเงินยืมทดรองไปแล้วแต่งดการเดินทางให้นำเงินส่งคืนทันทีข.การเดินทางไปต่างประเทศ ให้ทำการหักล้างเงินยืมภายในสามสิบวันทำการนับแต่วันกลับถึงสำนักงาน เว้นแต่ในกรณีที่รับเงินยืมทดรองไปแล้วแต่งดการเดินทางหรือมิได้เดินทางภายในสิบห้าวันทำการนับแต่วันที่รับเงิน ให้นำเงินส่งคืนทันทีในกรณีที่มีเหตุจำเป็นไม่อาจส่งใบสำคัญคู่จ่ายและเงินเหลือจ่ายภายในกำหนดเวลาดังกล่าวให้ผู้ยืมเงินทดรองทำรายงานชี้แจงเหตุผลต่อผู้อำนวยการและผู้อำนวยการจะสั่งอนุญาตให้ขยายเวลาออกไปอีกก็ได้ข้อ ๔๑เมื่อผู้ยืมเงินทดรองส่งใช้เงินให้ฝ่ายบัญชีและการเงินบันทึกรายการเงินคืนในเอกสารการยืมพร้อมทั้งออกใบเสร็จรับเงินไว้เป็นหลักฐานข้อ ๔๒ถ้าผู้ยืมเงินทดรองไม่ส่งใบสำคัญคู่จ่ายและหรือเงินเหลือจ่ายภายในกำหนดตามข้อ ๔๐ให้หัวหน้าฝ่ายบัญชีและการเงินรายงานต่อผู้อำนวยการภายในห้าวันทำการเพื่อพิจารณาสั่งการให้เป็นไปตามสัญญายืมเงินทดรองต่อไปส่วนที่ ๕เงินทดรองจ่ายจากกองทุน ข้อ ๔๓การยืมเงินทดรองจ่ายจากกองทุนเพื่อใช้ในกิจการดำเนินโครงการจัดรูปที่ดินตามพระราชบัญญัติจัดรูปที่ดินเพื่อพัฒนาพื้นที่พ.ศ. ๒๕๔๗ ให้ยืมได้ตามประเภทค่าใช้จ่าย ดังนี้(๑)ค่าใช้จ่ายในการร้องทุกข์หรือฟ้องคดีแทนสมาคมตามมาตรา ๒๗(๒)ค่าเสียหายเนื่องจากการสำรวจตามมาตรา ๔๒(๓)ค่าเสียหายที่เกิดจากการเข้าไปใช้สอยหรือครอบครองที่ดินที่มิใช่ที่อยู่อาศัยของบุคคลใดที่อยู่ใกล้กับที่ดินในบริเวณโครงการจัดรูปที่ดินเป็นการชั่วคราวตามมาตรา๕๙ข้อ ๔๔ ผู้ยืมเงินทดรองตามข้อ ๔๓ต้องเป็นผู้ขอดำเนินโครงการจัดรูปที่ดิน ผู้ดำเนินโครงการจัดรูปที่ดินผู้ตรวจการสมาคม พนักงานอัยการ คณะกรรมการส่วนจังหวัดหรือคณะกรรมการข้อ ๔๕ขั้นตอนการยืมและคืนเงินทดรองจ่ายจากกองทุนให้นำข้อ ๓๕ ข้อ ๓๖ ข้อ ๓๗ ข้อ ๓๘ ข้อ ๓๙ข้อ ๔๑ และข้อ ๔๒ มาใช้บังคับโดยอนุโลมข้อ ๔๖เงื่อนไขในการจ่ายเงินและระยะเวลาในการคืนเงินทดรองจ่ายที่ได้ยืมจากกองทุนให้เป็นไปตามที่คณะกรรมการบริหารกองทุนกำหนดส่วนที่ ๖เงินสดสำรองจ่าย ข้อ ๔๗ให้ฝ่ายบัญชีและการเงินมีเงินสดประจำไว้เพื่อสำรองจ่ายเป็นค่าใช้จ่ายปลีกย่อยในสำนักงานเป็นจำนวนเงินไม่เกินห้าหมื่นบาทข้อ ๔๘ให้หัวหน้าฝ่ายบัญชีและการเงินมีหน้าที่รับผิดชอบเก็บรักษาเงินสดสำรองจ่ายให้ครบจำนวนในลักษณะเป็นเงินสดและใบสำคัญคู่จ่ายโดยให้ทำรายงานแสดงการรับจ่ายและเงินสดคงเหลือเสนอต่อผู้อำนวยการทุกวันสิ้นเดือนข้อ ๔๙เมื่อเงินสดสำรองจ่ายตามข้อ ๔๗ มีไม่ถึงร้อยละห้าสิบให้ฝ่ายบัญชีและการเงินนำใบสำคัญคู่จ่ายยื่นขออนุมัติต่อผู้อำนวยการเพื่อให้มีเงินสดสำรองจ่ายให้ครบจำนวนตามข้อ ๔๗ข้อ ๕๐ให้หัวหน้าฝ่ายบัญชีและการเงินมีอำนาจในการจ่ายเงินเพื่อการซื้อหรือเพื่อการจ้างคราวหนึ่งๆ ไม่เกินห้าพันบาท หากเกินกว่าห้าพันบาทให้ขออนุมัติต่อผู้อำนวยการหมวด ๔การเก็บรักษาเงิน ส่วนที่ ๑ตู้นิรภัย ข้อ ๕๑ให้สำนักงานจัดให้มีตู้นิรภัย สำหรับเก็บรักษาเงินของสำนักงานโดยจัดไว้ในที่ปลอดภัยข้อ ๕๒ตู้นิรภัยต้องมีลูกกุญแจอย่างน้อยสองดอก แต่ละดอกมีลักษณะต่างกันและโดยปกติให้มีลูกกุญแจอย่างน้อยสองสำรับให้ผู้อำนวยการมอบกุญแจหนึ่งสำรับให้คณะกรรมการเก็บรักษาเงินส่วนสำรับที่เหลือให้นำฝากเก็บรักษาในลักษณะหีบห่อไว้ที่ธนาคารที่สำนักงานฝากเงินส่วนที่ ๒กรรมการเก็บรักษาเงิน ข้อ ๕๓ให้ผู้อำนวยการพิจารณาแต่งตั้งกรรมการเก็บรักษาเงินคณะหนึ่งประกอบด้วยหัวหน้าฝ่ายบัญชีและการเงินและเจ้าหน้าที่ที่ดำรงตำแหน่งตั้งแต่หัวหน้างานขึ้นไปอย่างน้อยสองคนข้อ ๕๔ให้กรรมการเก็บรักษาเงินเป็นผู้ถือลูกกุญแจตู้นิรภัยโดยแยกความรับผิดชอบไว้ไม่น้อยกว่าสองคนข้อ ๕๕ถ้ากรรมการเก็บรักษาเงินผู้ใดไม่สามารถปฏิบัติหน้าที่ได้ให้ผู้อำนวยการพิจารณาแต่งตั้งเจ้าหน้าที่ระดับหัวหน้างานขึ้นไปตามข้อ ๕๓ให้เป็นกรรมการเก็บรักษาเงินแทนชั่วคราวให้ครบจำนวนการแต่งตั้งผู้ที่จะเป็นกรรมการเก็บรักษาเงินแทนจะแต่งตั้งไว้เป็นประจำเพื่อปฏิบัติหน้าที่แทนชั่วคราวก็ได้ข้อ ๕๖การส่งมอบและรับมอบลูกกุญแจระหว่างกรรมการเก็บรักษาเงินกับกรรมการเก็บรักษาเงินแทนตามข้อ ๕๕ให้กรรมการผู้ส่งมอบและกรรมการผู้รับมอบตรวจนับตัวเงินและหลักฐานแทนตัวเงินซึ่งเก็บรักษาไว้ในตู้นิรภัยให้ถูกต้อง แล้วบันทึกการส่งมอบและรับมอบพร้อมกับลงลายมือชื่อกรรมการทุกคนไว้เป็นหลักฐานห้ามกรรมการเก็บรักษาเงินมอบลูกกุญแจให้ผู้อื่นทำหน้าที่แทนเว้นแต่เป็นการมอบให้เจ้าหน้าที่ซึ่งได้รับแต่งตั้งเป็นกรรมการเก็บรักษาเงินแทนตามข้อ๕๕ข้อ ๕๗กรรมการเก็บรักษาเงินต้องเก็บรักษาลูกกุญแจไว้ในที่ปลอดภัย อย่าให้สูญหายหรือให้ผู้ใดลักลอบนำไปพิมพ์แบบลูกกุญแจได้หากปรากฏว่าลูกกุญแจสูญหาย มีกรณีสงสัยว่าจะมีผู้ปลอมลูกกุญแจ หรือทำลูกกุญแจซ้ำให้รีบรายงานผู้อำนวยการเพื่อสั่งการโดยด่วนส่วนที่ ๓การเก็บรักษาเงิน ข้อ ๕๘ให้หัวหน้าฝ่ายบัญชีและการเงินเก็บรักษาเงินไว้ในตู้นิรภัยได้ไม่เกินห้าหมื่นบาทส่วนที่เกินห้าหมื่นบาทให้นำฝากธนาคารตามข้อ ๖๓ข้อ ๕๙การเปิดและปิดตู้นิรภัยให้กรรมการเก็บรักษาเงินหรือกรรมการเก็บรักษาเงินแทนตามข้อ ๕๕ มาพร้อมกันเพื่อทำการเปิดและปิดกุญแจด้วยตนเองข้อ ๖๐เมื่อสิ้นเวลาในการรับจ่ายเงินในวันหนึ่ง ๆให้เจ้าหน้าที่การเงินนำเงินที่จะเก็บรักษาและรายงานเงินคงเหลือประจำวันส่งมอบต่อคณะกรรมการเก็บรักษาเงินให้คณะกรรมการเก็บรักษาเงินร่วมกันตรวจสอบตัวเงินและหลักฐานแทนตัวเงินกับรายงานเงินคงเหลือประจำวันเมื่อปรากฏว่าถูกต้องแล้วให้นำเงินเข้าเก็บรักษาในตู้นิรภัยและให้กรรมการเก็บรักษาเงินหรือกรรมการเก็บรักษาเงินแทนทุกคนพร้อมด้วยเจ้าหน้าที่การเงินผู้นำส่งลงลายมือชื่อในรายงานเงินคงเหลือประจำวันไว้เป็นหลักฐานข้อ ๖๑ในกรณีที่ปรากฏว่าเงินที่ได้รับมอบให้เก็บรักษาไม่ตรงกับจำนวนซึ่งแสดงไว้ในรายงานเงินคงเหลือประจำวันให้คณะกรรมการเก็บรักษาเงินและเจ้าหน้าที่การเงินผู้นำส่งร่วมกันบันทึกจำนวนที่ตรวจนับได้แล้วนำเงินเข้าเก็บรักษาในตู้นิรภัยตามข้อ๖๐ แล้วรายงานให้ผู้อำนวยการทราบทันทีเพื่อพิจารณาสั่งการต่อไปข้อ ๖๒ในวันทำการถัดไป หากต้องนำเงินออกจ่าย ให้คณะกรรมการเก็บรักษาเงินมอบเงินที่เก็บรักษาไว้ทั้งหมดให้เจ้าหน้าที่การเงินรับไปจ่ายโดยให้ลงลายมือชื่อผู้ส่งและผู้รับมอบเงินไว้เป็นหลักฐานส่วนที่ ๔บัญชีเงินฝากของสำนักงาน ข้อ ๖๓เงินที่กองทุนได้รับตามมาตรา ๗๕แห่งพระราชบัญญัติจัดรูปที่ดินเพื่อพัฒนาพื้นที่ พ.ศ. ๒๕๔๗ให้นำฝากไว้กับธนาคารที่เป็นรัฐวิสาหกิจการฝากเงินกับธนาคารตามวรรคหนึ่งให้เลือกฝากในประเภทบัญชีที่จะให้ดอกผลแก่กองทุนมากที่สุดข้อ ๖๔ในกรณีที่จำเป็นต้องดำเนินการนอกเหนือไปจากที่ได้กำหนดไว้ตามข้อ ๖๓ให้สำนักงานรายงานต่อคณะกรรมการบริหารกองทุนเพื่อพิจารณาเป็นกรณี ๆ ไปข้อ ๖๕ให้ฝ่ายบัญชีและการเงินเก็บรักษาสมุดเงินฝากและสมุดเช็คของสำนักงานไว้ในตู้นิรภัยในกรณีการเก็บรักษาและส่งมอบให้ถือปฏิบัติเช่นเดียวกับการเก็บรักษาและส่งมอบเงินสดต่อคณะกรรมการเก็บรักษาเงินหมวด ๕ค่ารับรอง ข้อ ๖๖ค่ารับรองให้เบิกได้ตามเกณฑ์ ดังต่อไปนี้(๑)การรับรองให้เป็นไปตามความเหมาะสมและให้เบิกจ่ายตามที่จ่ายจริง ในกรณีที่เป็นชาวต่างประเทศซึ่งเดินทางเข้ามาตามคำเชิญของสำนักงานโดยได้รับอนุมัติจากคณะกรรมการบริหารกองทุนจะเบิกจ่ายค่าพาหนะและค่าใช้จ่ายเกี่ยวกับการเดินทางได้ดังนี้(ก)ค่าโดยสารเครื่องบินชั้นที่เหมาะสม(ข)ค่าพาหนะสำหรับการเดินทางในประเทศไทย อันเนื่องจากภารกิจในการรับรองชาวต่างประเทศให้เบิกจ่ายได้ตามที่จ่ายจริง(ค)ค่าธรรมเนียมสนามบินเที่ยวกลับให้เบิกจ่ายได้เต็ม(๒)ค่าเลี้ยงรับรองให้เบิกจ่ายได้ตามที่จ่ายจริง ตามเกณฑ์ดังนี้(ก)การเลี้ยงรับรองในประเทศ ให้จ่ายอย่างสูงได้ไม่เกินอัตราต่อคนต่อวัน ดังนี้อาหารเช้า ๒๐๐บาทอาหารกลางวัน (รวมค่าเครื่องดื่ม) ๕๐๐บาทอาหารว่าง ๑๒๐บาทค็อกเทล ๒๕๐บาทอาหารค่ำ (รวมค่าเครื่องดื่ม) ๘๐๐บาท(ข)การเลี้ยงรับรองในต่างประเทศให้ดำเนินการได้โดยความเห็นชอบของคณะกรรมการบริหารกองทุนโดยให้ประธานกรรมการมีอำนาจอนุมัติค่าใช้จ่าย ในอัตราสูงสุดต่อคนต่อวันได้ ดังนี้อาหารเช้า ๒๐เหรียญสหรัฐอาหารกลางวัน (รวมค่าเครื่องดื่ม) ๔๐เหรียญสหรัฐอาหารว่าง ๒๐เหรียญสหรัฐค็อกเทล ๒๕เหรียญสหรัฐอาหารค่ำ (รวมค่าเครื่องดื่ม) ๕๐เหรียญสหรัฐกรณีผู้รับเชิญเป็นบุคคลพิเศษหรือในสภาวะเศรษฐกิจและค่าครองชีพเปลี่ยนแปลงไป ซึ่งมีผลทำให้ค่าใช้จ่ายสูงกว่าอัตราที่กำหนดการเบิกค่าใช้จ่ายสูงเกินอัตราที่กำหนดให้อยู่ในดุลยพินิจของประธานคณะกรรมการบริหารกองทุนพิจารณาอนุมัติเป็นกรณีไปหรือออกเป็นประกาศโดยให้ทำเป็นบันทึกพร้อมแสดงเหตุผลและรายงานให้คณะกรรมการบริหารกองทุนทราบหมวด ๖ค่าจ้างล่าม ข้อ ๖๗ค่าจ้างล่ามให้เบิกจ่ายได้ ดังต่อไปนี้(๑)การประชุมสัมมนา อบรม การจัดกิจกรรมเพื่อเผยแพร่การจัดรูปที่ดินหรืออื่น ๆตามวัตถุประสงค์ของการจัดรูปที่ดินในประเทศไทยให้ผู้อำนวยการพิจารณาจ้างตามความเหมาะสมของลักษณะงานและจำนวนชั่วโมงที่ปฏิบัติงานแต่ต้องไม่เกินสองหมื่นบาทต่อวันหากมีความจำเป็นที่จะต้องจ้างเกินกว่าอัตราที่กำหนดให้ขอความเห็นชอบจากประธานคณะกรรมการบริหารกองทุนเป็นกรณีไป(๒)การอำนวยความสะดวกแก่คณะผู้แทนไทยซึ่งได้รับคำสั่งหรือมอบหมายให้เดินทางไปร่วมประชุมสัมมนาอบรม การจัดกิจกรรมเพื่อเผยแพร่การจัดรูปที่ดิน หรืออื่น ๆตามวัตถุประสงค์ของการจัดรูปที่ดินในต่างประเทศให้มีสิทธิเบิกค่าจ้างล่ามในอัตราท้องถิ่นหมวด ๗ค่าตอบแทน ข้อ ๖๘ค่าตอบแทนของบุคคล หรือคณะบุคคลที่ช่วยปฏิบัติงานในกิจการของสำนักงานเพื่อให้บรรลุวัตถุประสงค์ตามพระราชบัญญัติจัดรูปที่ดินเพื่อพัฒนาพื้นที่ พ.ศ.๒๕๔๗ ตามความเห็นชอบของคณะกรรมการบริหารกองทุนให้เป็นไปตามอัตราที่คณะกรรมการบริหารกองทุนกำหนดเว้นแต่เป็นกรณีที่มีอัตราการจ่ายค่าตอบแทนกำหนดไว้ในประกาศนี้แล้วข้อ ๖๙ค่าตอบแทนผู้บรรยาย หรือวิทยากร ให้จ่ายได้เฉพาะชั่วโมงที่บรรยายหรือทำหน้าที่วิทยากรในอัตราชั่วโมงละไม่เกินสองพันห้าร้อยบาทค่าที่พักและค่าใช้จ่ายเกี่ยวกับการเดินทางให้เบิกจ่ายตามที่จ่ายจริงข้อ ๗๐การขอกำลังตำรวจและทหารรักษาการณ์ให้กระทำได้เฉพาะในกรณีที่จำเป็นเพื่อรักษาความปลอดภัยหรืออำนวยความสะดวกโดยให้อยู่ในดุลพินิจของผู้อำนวยการตามจำนวนและระยะเวลาที่เหมาะสมเฉพาะในวันที่ปฏิบัติงานในอัตราต่อคนต่อวัน ดังนี้(๑) ชั้นสัญญาบัตร คนละ๕๐๐ บาท(๒) ต่ำกว่าสัญญาบัตร คนละ๓๐๐ บาทหมวด ๘ค่าใช้จ่ายในการประชุม อบรมหรือสัมมนา ข้อ ๗๑ในการประชุมคณะกรรมการบริหารกองทุน คณะอนุกรรมการบริหารกองทุน และการจัดประชุมอบรมหรือสัมมนา ให้เบิกจ่ายค่าอาหารว่างและเครื่องดื่มสำหรับกรรมการ อนุกรรมการเจ้าหน้าที่ผู้ปฏิบัติงานและผู้เข้าร่วมประชุม อบรมหรือสัมมนาได้ไม่เกินคนละห้าสิบบาทต่อครั้งถ้าการประชุมอบรมหรือสัมมนาต่อเนื่องกันตั้งแต่ระหว่างเวลาก่อนเที่ยงถึงเวลาหลังเที่ยงให้เบิกจ่ายค่าอาหารว่างและเครื่องดื่มได้สองครั้งสำหรับเวลาก่อนเที่ยงหนึ่งครั้งและเวลาหลังเที่ยงหนึ่งครั้งในกรณีการเบิกจ่ายสำหรับเจ้าหน้าที่ผู้ปฏิบัติงานเจ้าหน้าที่ผู้ปฏิบัติงานนั้นจะต้องได้รับอนุมัติจากผู้อำนวยการให้เป็นเจ้าหน้าที่ผู้ปฏิบัติงานในการประชุมอบรมหรือสัมมนานั้น ๆ เสียก่อนข้อ ๗๒ในการประชุม อบรม หรือสัมมนาต่อเนื่องตามข้อ ๗๑ วรรคสองนอกจากให้เบิกจ่ายค่าอาหารว่างและเครื่องดื่มได้ดังกล่าวแล้วให้เบิกจ่ายค่าอาหารกลางวันสำหรับกรรมการอนุกรรมการ เจ้าหน้าที่ผู้ปฏิบัติงานและผู้เข้าร่วมประชุมอบรมหรือสัมมนาได้ไม่เกินคนละสองร้อยบาทในกรณีผู้เดินทางไปร่วมประชุมอบรม หรือสัมมนานอกสถานที่ปฏิบัติงานตามปกติและมีสิทธิเบิกค่าใช้จ่ายในการเดินทางสำหรับค่าเบี้ยเลี้ยงได้ให้งดจ่ายค่าอาหารสำหรับผู้นั้นให้นำความในข้อ๗๑ วรรคสาม มาใช้บังคับสำหรับเจ้าหน้าที่ผู้ปฏิบัติงานโดยอนุโลมข้อ ๗๓ในการร่วมประชุม อบรม หรือสัมมนาให้กรรมการ อนุกรรมการเจ้าหน้าที่ผู้ปฏิบัติงาน ซึ่งได้รับมอบหมายให้เข้าร่วมประชุม อบรมหรือสัมมนาที่หน่วยงานอื่นจัดให้มีขึ้น ให้เบิกจ่ายค่าลงทะเบียนประชุมค่าอาหารและเครื่องดื่มได้ในอัตราที่ผู้จัดเรียกเก็บและในกรณีที่ต้องเดินทางไปนอกสถานที่ปฏิบัติงานตามปกติ ให้เบิกค่าใช้จ่ายในการเดินทางได้ตามประกาศนี้หมวด ๙การหาประโยชน์เงินกองทุนจัดรูปที่ดินเพื่อพัฒนาพื้นที่ ข้อ ๗๔ การหาผลประโยชน์เงินกองทุนให้กองทุนจัดรูปที่ดินเพื่อพัฒนาพื้นที่ สามารถนำเงินกองทุนไปหาประโยชน์ต่าง ๆ ได้ดังนี้(๑)ลงทุนในหลักทรัพย์ที่มีความมั่นคงสูง(๒)ลงทุนในโครงการของรัฐด้านการผังเมือง พัฒนาโครงสร้างพื้นฐานพัฒนาการบริการสาธารณะหรืออื่น ๆ ที่เกี่ยวข้อง(๓)การลงทุนเพื่อการอื่นนอกจากที่กำหนดไว้ใน (๑) และ (๒)ต้องได้รับความเห็นชอบจากคณะกรรมการจัดรูปที่ดินเพื่อพัฒนาพื้นที่หมวด ๑๐การตรวจสอบภายใน ข้อ ๗๕ให้ผู้ตรวจสอบภายในทำหน้าที่เป็นผู้ตรวจสอบการใช้จ่ายเงินตามประกาศนี้ข้อ ๗๖ผู้ตรวจสอบภายในต้องตรวจสอบการรับจ่ายเงินและการเก็บรักษาเงินโดยถูกต้องครบถ้วน และอยู่ภายในระยะเวลาที่กำหนดหรือไม่ ดังนี้(๑)การรับจ่ายเงินได้นำหลักฐาน มาลงบัญชีถูกต้องครบถ้วนและได้เก็บหลักฐานการจ่ายเงินไว้เรียบร้อย(๒)ยอดเงินสดคงเหลือต้องครบถ้วนตามบัญชีเงินสด(๓)ตัวเงิน หลักฐานแทนตัวเงิน และเงินฝากธนาคารถูกต้องตามที่แสดงไว้ในบัญชี(๔)เงินฝากธนาคารกับหลักฐานถูกต้องตรงกัน(๕)การเก็บรักษาเงินได้ปฏิบัติการเก็บรักษาเงินภายในกำหนดและอยู่ในวงเงินที่อนุญาตให้เก็บรักษา(๖)การจัดทำบัญชีการเงินเป็นไปตามระบบบัญชีที่กำหนด(๗)การปฏิบัติเกี่ยวกับการชี้แจงข้อทักท้วงหรือข้อสังเกตของสำนักงานตรวจเงินแผ่นดินเกี่ยวกับการเบิกจ่ายหรือการตรวจสอบบัญชีการเงินประจำปีได้ปฏิบัติภายในระยะเวลาที่กำหนด(๘)การรายงานเกี่ยวกับการเงินต่าง ๆ เป็นไปตามระยะเวลาที่กำหนด และถูกต้องตามประกาศผู้ตรวจสอบภายในต้องรายงานผลการตรวจสอบต่อผู้อำนวยการอย่างน้อยเดือนละครั้งข้อ ๗๗นอกจากหน้าที่ตามข้อ ๗๖ ให้ผู้ตรวจสอบภายใน มีหน้าที่ตรวจสอบบัญชี การเงินการรับจ่ายเงิน การพัสดุ และตรวจสอบการอื่นใดตามที่ได้รับมอบหมายข้อ ๗๘เมื่อปรากฏว่าการปฏิบัติเกี่ยวกับการเก็บรักษาเงินไม่ถูกต้องให้ผู้อำนวยการพิจารณาสั่งการให้ปฏิบัติให้ถูกต้องต่อไปโดยเร็วแล้วรายงานให้คณะกรรมการบริหารกองทุนทราบข้อ ๗๙หากปรากฏว่าเงินในความรับผิดชอบขาดบัญชีหรือสูญหายเพราะการทุจริตหรือมีพฤติกรรมที่ส่อไปในทางไม่สุจริตเพราะเหตุหนึ่งเหตุใดซึ่งมิใช่กรณีปกติให้ผู้ตรวจสอบภายในรายงานพฤติกรรมให้ผู้อำนวยการทราบโดยด่วนและผู้อำนวยการจะต้องรายงานต่อประธานคณะกรรมการบริหารกองทุนภายในเจ็ดวันนับแต่ได้รับรายงานจากผู้ตรวจสอบภายในในกรณีพบว่ามีการกระทำความผิดอาญาเกิดขึ้นให้ประธานคณะกรรมการบริหารกองทุนหรือผู้ที่ได้รับมอบหมายแจ้งความเพื่อดำเนินคดีอาญาแก่ผู้กระทำผิดโดยเร็วและตั้งกรรมการขึ้นสอบสวนเพื่อหาตัวผู้รับผิดในทางแพ่งด้วยหมวด ๑๑รายงานการเงิน ข้อ ๘๐ให้หัวหน้าฝ่ายบัญชีและการเงิน จัดทำบัญชีรายได้ค่าใช้จ่ายและงบกระแสเงินสดเป็นรายเดือน โดยมีผู้ตรวจสอบภายในตรวจสอบรับรองแล้วเสนอให้คณะกรรมการบริหารกองทุนทราบอย่างน้อยเดือนละครั้งภายในวันที่ ๑๐ของเดือนถัดไป และรายงานผลการตรวจสอบให้คณะกรรมการจัดรูปที่ดินเพื่อพัฒนาพื้นที่ทราบอย่างน้อยปีละหนึ่งครั้งทั้งนี้ตั้งแต่บัดนี้เป็นต้นไปประกาศ ณ วันที่ ๑๘พฤศจิกายน พ.ศ. ๒๕๕๐พลเอกสุรยุทธ์ จุลานนท์รัฐมนตรีว่าการกระทรวงมหาดไทยประธานคณะกรรมการจัดรูปที่ดินเพื่อพัฒนาพื้นที่[เอกสารแนบท้าย]๑.ใบยืมเงินทดรองจ่ายจากกองทุนจัดรูปที่ดินเพื่อพัฒนาพื้นที่ (แบบ จร. ๗)๒.ใบสำคัญรับเงินกองทุนจัดรูปที่ดินเพื่อพัฒนาพื้นที่ (แบบ จร. ๘)(ดูข้อมูลจากภาพกฎหมาย)ปริยานุช/ผู้จัดทำ๖ กุมภาพันธ์ ๒๕๕๑ฐิติพร/ปรับปรุง๒๓ เมษายน ๒๕๕๖วิชพงษ์/ตรวจ๒๔ เมษายน ๒๕๕๖[๑] ราชกิจจานุเบกษาเล่ม ๑๒๕/ตอนพิเศษ ๑๓ ง/หน้า ๓๑/๒๑ มกราคม ๒๕๕๑